钦定古今图书集成/历象汇编/乾象典/第037卷 > 《罗雅谷月离历指》 > 月次轮图
## 钦定古今图书集成/历象汇编/乾象典/第037卷 > 《罗雅谷月离历指》 > 月次轮图

月次轮图说

次轮者，月体所行之轨道，其界向本轮心为最近，界
之冲为最远。试以一线联两心线，即其界矣。〈如图甲丙乙丁
线〉“月体在次轮近地心半周，即月体逆经度行而顺
本轮行。若在其远地心半周，即月体顺经度行而逆
本轮行。从本轮心出两线，切次轮两旁，即定本轮心
第二均加减之界○。”如上《测月行诸论》，以定朔望，则
用一自行之均数足矣，为朔望时，月体必在本轮内
甲乙丙丁圈上故也。去离朔望，宜用两均数，自朔至望、望至朔，必行次轮一周而复。故月实行距太阳一
百八十度，行次轮一周三百六十度，而次轮周之日
行度，必倍于距太阳之日行度，每日得二十四度二
十四分四十七，秒三十微。行一周为一十四日七十
三刻七分有奇，半月之率也。〈天上周圈不论大小皆平分三百六十度〉
凡月行距日九十度。〈两弦〉次圈周行半周，在次轮最远，
而距平行经度为极远。如上图小轮上之月体所丽，
为视行平行之极大差○。因上两小轮行度，在本轮
有最高最卑，在次轮有最近最远，定为自行之四限。